જામનગર : જામનગર શહેરમાં રસ્તે રઝળતા ઢોરનો ત્રાસ ભયજનક રીતે વઘ્યો છે ત્યારે મહાનગરપાલિકા દ્વારા રાજમાર્ગો ઉપરથી ઢોર પકડવાની કામગીરી કરવામાં આવે છે અને નિયમ મુજબ આવા પકડાયેલા ઢોરને સમય મર્યાદામાં ઢોર ડબ્બે મુકવાના હોય છે, પરંતુ ગઇકાલે રસ્તા પરથી પકડાયેલી ગૌમાતાઓને ઢોર ડબ્બે પૂરવાના બદલે આખી રાત ફાયર બ્રિગેડ નજીક ટ્રેકટરમાં ભરી રાખવામાં આવતા જીવદયા પ્રેમીઓમાં મહાનગરપાલિકાના રેઢિયાળ નીતિથી રોષ વ્યાપ્યો છે.